Kompjuteri dhe interneti shtojnë hendekun dixhital - 2003-04-25
Një studimi i ri identifikon edhe shkaqe të tjera që e ushqejnë këtë hendek
Për vite me radhë mendohej se përdorimi i kompiuterit ishte një çështje burimesh dhe aftësish. Pra kishte njerëz që zotëronin aftësinë dhe burimet financiare për të blerë kompiuter, ndërsa të tjerë, jo. Mendohej se interneti do të ishte i parezistueshëm për të gjithë. Por, një raport i ri i Projektit Pew për Internetin dhe Jetën në Amerikë thekson se 42 për qind e amerikanëve në moshë të rritur nuk e përdorin internetin, disa prej tyre për arsye të habitshme. Kryesorja ndër to është mungesa e interesit, ndërsa një e pesta e këtyre personave nuk kanë lidhje interneti në shtëpi dhe 17 për qind janë futur në internet, por më pas kanë hequr dorë prej tij. Specialistja e projektit Pew, Amanda Lenhart, punoi për përgatitjen e raportit: thotë specialistja. Gjatë studimit, projekti Pew zbuloi se një numër njerëzish shqetësoheshin se interneti i ekspozon ndaj atyre që vjedhin identitetin e të tjerëve, është i pamoralshëm pasi ka shumë pornografi, ose është thjesht një humbje e kotë kohe. Disa prej aryeve, shpjegon zonja Lenhart, lidheshin me problemet e rrjetit: thotë zonja Lenhart. Në fakt interneti është një shpikje aspak me interes për 42 për qind të amerikanëve. Ky qëndrim nuk e habit profesorin e Universitetit të Pensilvanisë Jorge Schement, i cili ka studiuar prej vitesh mënyrën se si amerikanët u përshtaten teknologjive të reja: ,thotë zoti Schement. Siç vë në dukje studimi i Projektit Pew, gjë që theksohet edhe nga pohimet e profesorit Schement, mund të ketë pasoja për ata që nuk e përdorin internetin. Shumë të dhëna ofrohen tani vetëm përmes internetit. Dhe në këtë shoqëri që bazohet kaq shumë në teknologjinë, njerëzit që nuk përdorin internetin mund të cilësohen si të prapambetur. Pavarësisht nga shtrirja që vazhdon të gëzojë interneti, Projekti Pew dhe profesori Schement parashikojnë se do të vazhdojë të ketë amerikanë të cilët pasi njihen me këtë teknologji, mund të vendosin t’i kthejnë shpinën dhe ta harrojnë.